《君子行》
宋代·王称

君子励苦节，恒在造次间。造次苟不念，履霜成冰坚。

邪蒿岂不苟，恶木岂不繁。虽劳亦不息，虽饥亦不餐。

顾此夙尚乖，浊泾溷清澜。胜母里不入，朝歌邑还辕。

往哲有明戒，君子防未然。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。